b"\n_START_ARTICLE_\nAntje Harvey\n_START_SECTION_\nBiografia\n_START_PARAGRAPH_\nVa n\xc3\xa9ixer el 10 de maig de 1967 a la ciutat de Magdeburg, poblaci\xc3\xb3 situada a l'estat de Sax\xc3\xb2nia-Anhalt, que en aquells moments formava part de la Rep\xc3\xbablica Democr\xc3\xa0tica Alemanya (RDA) i que avui en dia forma part d'Alemanya._NEWLINE_El 1993 es cas\xc3\xa0 amb el biatleta Ian Harvey, del qual en prengu\xc3\xa9 el cognom. El 1995 es trasllad\xc3\xa0 a viure als Estats Units i el 2000 va esdevenir ciutadana nord-americana.\n_START_SECTION_\nEsqu\xc3\xad de fons\n_START_PARAGRAPH_\nS'inici\xc3\xa0 en l'esqu\xc3\xad de fons com a membre de l'Equip Democr\xc3\xa0tic alemany que va participar en el Campionat del M\xc3\xb3n d'esqu\xc3\xad n\xc3\xb2rdic l'any 1985, on aconsegu\xc3\xad guanyar la medalla d'or. Abandon\xc3\xa0 la pr\xc3\xa0ctica d'aquest esport el mateix 1985 per discrep\xc3\xa0ncies amb els dirigents de l'equip nacional.\n_START_SECTION_\nBiatl\xc3\xb3\n_START_PARAGRAPH_\nEl 1989 s'inici\xc3\xa0 en el biatl\xc3\xb3. Va participar en els Jocs Ol\xc3\xadmpics d'hivern de 1992 realitzats a Albertville (Fran\xc3\xa7a), on aconsegu\xc3\xad guanyar la medalla d'or en la prova dels 15 km i la medalla de plata en les proves de 7,5 km. esprint i de relleus 3x5 quil\xc3\xb2metres. En els Jocs Ol\xc3\xadmpics d'hivern de 1994 realitzats a Lillehammer (Noruega) aconsegu\xc3\xad guanyar la medalla de plata en la prova de relleus 4x7,5 km., finalitzant a m\xc3\xa9s novena en els 15 km i vint-i-sisena en els 7,5 quil\xc3\xb2metres esprint._NEWLINE_Al llarg de la seva carrera aconsegu\xc3\xad guanyar dos medalles en el Campionat del M\xc3\xb3n de biatl\xc3\xb3, destacant la medalla d'or el 1995 en la prova de relleus 4x7,5 quil\xc3\xb2metres."